Likumprojekts

**Grozījumi Epidemioloģiskās drošības likumā**

Izdarīt Epidemioloģiskās drošības likumā (Latvijas Republikas Saeimas un Ministru Kabineta Ziņotājs, 1998, 3.nr.; 2000, 10.nr.; 2004, 5., 10.nr.; 2006, 10.nr.; 2007, 14., 21.nr.; 2008, 11.nr.; 2009, 24.nr.; Latvijas Vēstnesis, 2009, 200.nr.; 2010, 105.nr.; 2012, 166.nr.; 2014, 225.nr.) šādus grozījumus:

1.Izteikt 41.pantu šādā redakcijā:

**“41. pants. Zaudējumu atlīdzināšanas pienākums**

Personu saukšana pie disciplinārās, administratīvās vai kriminālās atbildības neatbrīvo tās no pienākuma atlīdzināt šā likuma pārkāpšanas rezultātā nodarītos zaudējumus.”.

2.Papildināt likumu ar X nodaļu šādā redakcijā:

”**X nodaļa.**

**Administratīvā atbildība epidemioloģiskās drošības jomā un kompetence sodu piemērošanā**

**42. pants. Administratīvā atbildība epidemioloģiskās drošības jomā.**

Par epidemioloģiskās drošības prasību pārkāpšanu, ja tas var radīt risku cilvēku veselībai – izsaka brīdinājumu vai piemēro naudas sodu fiziskajām personām no divām līdz simt četrdesmit naudas soda vienībām, bet juridiskajām personām – no divdesmit astoņām līdz astoņsimt sešdesmit naudas soda vienībām.

**43. pants. Kompetence sodu piemērošanā**

Administratīvā pārkāpuma procesu par šā likuma 42. pantā minētajiem pārkāpumiem veic Veselības inspekcija.”.

3. Papildināt pārejas noteikumus ar 11. punktu šādā redakcijā:

“11. Grozījums šā likuma 41. pantā un šā likuma X nodaļa stājas spēkā vienlaikus ar Administratīvo pārkāpumu procesa likumu.”.

Veselības ministre Anda Čakša

Vīza: Valsts sekretārs Kārlis Ketners